techiaith/cofnodycynulliad_en-cy huggingface dataset:
English: As regards the principle that the Member outlined in the question - that is, the principle of access and augmenting access to Welsh-medium education - the Welsh Government is completely supportive of that, for reasons, I believe, the Member would accept and agree with. But, from the point of view of the policy, as we are still looking at the legal analysis, I will avoid going into detail on that in this discussion. But I would be happy in the future, when that discussion has actually come to a conclusion, as it were, internally, to answer further questions, once the matter has been concluded. But, in the interim I would say, by virtue of my role as Government law officer, that it's important to ensure that we take the opportunity to make the case on how to interpret the Welsh text in legislation and in laws, and also to ensure that that principle of equality is emphasised. Also, perhaps more broadly - not to enter the policy field but to give you slightly more detail - the question of the interpretation of whether a statutory clause shows a full schedule or list of the circumstances and the criteria that need to be taken into consideration is an important question, with a broader impact, perhaps, than this specific clause. But, as I was saying, in due course, when these decisions are taken internally, and when the legal advice has been assessed, I will be happy to take and answer further questions on those details at that point.
Welsh: O ran yr egwyddor y mae'r Aelod yn datgan yn y cwestiwn hwnnw - hynny yw, yr egwyddor o fynediad a chynyddu mynediad at addysg Gymraeg - mae Llywodraeth Cymru yn gwbl gefnogol i'r egwyddor honno, am resymau, rwy'n credu, y byddai'r Aelod yn derbyn ac yn cytuno â nhw. O safbwynt y maes polisi, gan ein bod ni ar hyn o bryd yn dal i edrych ar y dadansoddiad cyfreithiol, rwy'n mynd i osgoi manylu ar hynny yn y drafodaeth hon. Ond byddwn i'n hapus yn y dyfodol, pan fydd y drafodaeth honno wedi cyrraedd pen llanw, fel petai, yn fewnol, i ateb cwestiynau pellach, pan fydd y materion hynny wedi dod i gasgliad. Ond, mi wnaf i ddweud yn y cyfamser, yn rhinwedd fy swydd i fel swyddog y gyfraith yn y Llywodraeth, ei bod hi'n bwysig ein bod ni'n cymryd y cyfle i wneud dadl dros sut i ddehongli y Gymraeg mewn Deddfau a deddfwriaeth, a hefyd i sicrhau bod yr egwyddor hafal honno yn cael ei phwysleisio. Hefyd, efallai'n ehangach - heb fynd i faes polisi ond jest i roi ychydig mwy o fanylion, efallai - mae'r cwestiwn o ddehongli a ydy cymal statudol yn dangos rhestr gyflawn ai peidio o'r amgylchiadau a'r meini prawf y mae'n rhaid eu cymryd i mewn i ystyriaeth yn gwestiwn pwysig, gydag impact ehangach, efallai, na'r cymal penodol hwn. Ond, fel roeddwn i'n ei ddweud, maes o law, pan fydd y penderfyniadau yma wedi cael eu cymryd yn fewnol, a'r cyngor cyfreithiol wedi cael ei gloriannu, byddwn i'n hapus i ateb cwestiynau pellach ar y manylion hynny mewn cwestiynau pellach.
English: The Welsh Government has made, and continues to make, representations to the UK Government on issues relating to the justice system, including, importantly, the devolution of justice to Wales.
Welsh: Mae Llywodraeth Cymru wedi cyflwyno sylwadau i Lywodraeth y DU, ac mae'n parhau i wneud hynny, ar faterion sy'n ymwneud â'r system gyfiawnder, gan gynnwys, yn bwysig iawn, datganoli cyfiawnder i Gymru.
English: Thank you. The Lord Chancellor was very clear at the recent Legal Wales conference that a united Wales and England is best for the law. The current arrangements mean that we can share resources and efficiencies across the justice system, courts can learn from one another, and legal professionals have the freedom to practice from Cardiff to Carlisle, and Caernarfon to Canterbury. Even the Commission on Justice in Wales advised that the present system, where legal practitioners can practise in England and Wales, and the legal professions are jointly regulated, should be continued. Now, I believe that you have advised the same Legal Wales conference that the Welsh Government will be pursuing a course of devolution of justice, however, once in a position able to do so. So, Counsel General, will you tell our Senedd what is your vision for the future of justice in Wales? What is holding you back at present? And, do you acknowledge the benefits of the current arrangements, as highlighted by the Lord Chancellor?
Welsh: Diolch. Roedd yr Arglwydd Ganghellor yn glir iawn yng nghynhadledd ddiweddar Cymru'r Gyfraith mai Cymru a Lloegr unedig sydd orau i'r gyfraith. Mae'r trefniadau presennol yn golygu y gallwn ni rannu adnoddau ac effeithlonrwydd ar draws y system gyfiawnder, gall llysoedd ddysgu oddi wrth ei gilydd, ac mae gan weithwyr cyfreithiol proffesiynol y rhyddid i ymarfer o Gaerdydd i Gaerliwelydd, ac o Gaernarfon i Gaergaint. Dywedodd hyd yn oed y Comisiwn ar Gyfiawnder yng Nghymru y dylid parhau â'r system bresennol, lle gall ymarferwyr cyfreithiol ymarfer yng Nghymru a Lloegr, a bod y proffesiynau cyfreithiol yn cael eu rheoleiddio ar y cyd. Nawr, rwy'n credu eich bod wedi cynghori yr un gynhadledd Cymru'r Gyfraith y bydd Llywodraeth Cymru, serch hynny, yn mynd ar drywydd datganoli cyfiawnder pan fydd mewn sefyllfa i wneud hynny. Felly, Cwnsler Cyffredinol, a wnewch chi ddweud wrth ein Senedd beth yw eich gweledigaeth ar gyfer dyfodol cyfiawnder yng Nghymru? Beth sy'n eich dal yn ôl ar hyn o bryd? Ac, a ydych chi'n cydnabod manteision y trefniadau presennol, fel y'u nodwyd gan yr Arglwydd Ganghellor?
English: I'm grateful to the Counsel General for his clear explanation of that vision. It's one, he won't be surprised to know, that I share. I hope, in the conversations that he's having with the United Kingdom Government and with the Lord Chancellor, that they will emphasise the outcomes that we've seen during this last year in the way that the coronavirus has affected Welsh prisons, that we've not seen the ability to provide a holistic approach to the treatment of people, both in terms of their time in the secure estate and also of how people are released back into the community. The failure of probation services is, of course, the obvious example of that. In coming to his conclusions, I hope that the Lord Chancellor will recognise that what is important is what is important for the people of Wales and not what is important for the Lord Chancellor.
Welsh: Rwy'n ddiolchgar i'r Cwnsler Cyffredinol am ei esboniad clir o'r weledigaeth honno. Ni fydd yn synnu gwybod ei bod yn un yr wyf i yn ei rhannu. Rwy'n gobeithio, yn y sgyrsiau y mae'n eu cael gyda Llywodraeth y Deyrnas Unedig a chyda'r Arglwydd Ganghellor, y byddan nhw'n pwysleisio y canlyniadau yr ydym wedi eu gweld yn ystod y flwyddyn ddiwethaf yn y ffordd y mae'r coronafeirws wedi effeithio ar garchardai Cymru, sef nad ydym wedi gweld y gallu i ddarparu dull cyfannol o drin pobl, o ran eu hamser mewn sefydliadau diogel a hefyd o ran sut y caiff pobl eu rhyddhau yn ôl i'r gymuned. Methiant y gwasanaethau prawf, wrth gwrs, yw'r enghraifft amlwg o hynny. Wrth ddod i'w gasgliadau, gobeithiaf y bydd yr Arglwydd Ganghellor yn cydnabod mai'r hyn sy'n bwysig yw'r hyn sy'n bwysig i bobl Cymru ac nid yr hyn sy'n bwysig i'r Arglwydd Ganghellor.
English: I thank Alun Davies for that supplementary and for his long-standing support for the cause of devolution of justice in Wales. I will say that, in the last few months, I do think that people's understanding in Wales of how the justice system operates and how the Welsh Government and Senedd legislate, and how those laws are policed by a reserved police force, if you like - . I think people have gained a deeper and broader understanding of the potential for justice decisions to be taken here in Wales and I think that, in very dark circumstances, that has been a positive development in terms of people's understanding. I would also like to say that in the ability of the Welsh Government to work with the police, obviously, but also the prison service, the court service and a number of other, as it were, reserved authorities within the justice system, there has been an incredible amount of joint working in a very joined-up way in the course of the last few weeks and months, but that has happened despite the justice arrangements that we have, not because of them. It has happened because of the efforts that individuals have made to make that set of relationships work, and I think it is, in a sense, an indication to us of how much more we could achieve in terms of that joined-up thinking if we had a devolution settlement that made it easier, rather than harder.
Welsh: Diolch i Alun Davies am y cwestiwn atodol yna ac am ei gefnogaeth hirsefydlog i achos datganoli cyfiawnder yng Nghymru. Fe wnaf ddweud fy mod i, yn ystod y misoedd diwethaf, yn credu bod dealltwriaeth pobl yng Nghymru o sut y mae'r system gyfiawnder yn gweithredu a sut y mae Llywodraeth Cymru a'r Senedd yn deddfu, a sut y caiff y cyfreithiau hynny eu plismona gan heddlu neilltuedig, os hoffech chi - . Rwy'n credu bod pobl wedi magu dealltwriaeth ddyfnach ac ehangach o'r potensial i wneud penderfyniadau cyfiawnder yma yng Nghymru a chredaf fod hynny, mewn amgylchiadau tywyll iawn, wedi bod yn ddatblygiad cadarnhaol o ran dealltwriaeth pobl. Hoffwn ddweud hefyd, yng ngallu Llywodraeth Cymru i weithio gyda'r heddlu, yn amlwg, ond hefyd y gwasanaeth carchardai, y gwasanaeth llysoedd a nifer o awdurdodau eraill neilltuedig o fewn y system gyfiawnder, y bu llawer iawn o gydweithio mewn ffordd gydgysylltiedig iawn yn ystod yr wythnosau a'r misoedd diwethaf, ond mae hynny wedi digwydd er gwaethaf y trefniadau cyfiawnder sydd gennym ni, nid o'u herwydd. Mae wedi digwydd oherwydd yr ymdrechion y mae unigolion wedi'u gwneud i wneud i'r gyfres honno o berthnasoedd weithio, ac rwy'n credu bod hynny, ar un ystyr, yn arwydd i ni o faint yn fwy y gallem ni ei gyflawni o ran y meddylfryd cydgysylltiedig hwnnw pe byddai gennym setliad datganoli a fyddai yn ei gwneud yn haws, yn hytrach nag yn anos.
English: There is ongoing engagement with the UK Government at both ministerial and official level to discuss our concerns with the Bill. I have also made a written statement to the Senedd, publishing proposed amendments to the Bill, to demonstrate how our concerns could be addressed.
Welsh: Ceir ymgysylltu parhaus â Llywodraeth y DU ar lefel weinidogol a swyddogol i drafod ein pryderon ynghylch y Bil. Rwyf hefyd wedi gwneud datganiad ysgrifenedig i'r Senedd, gan gyhoeddi gwelliannau a gynigir i'r Bil, i ddangos sut y gellid ymdrin â'n pryderon.
English: Diolch. A recent Welsh Governance Centre report made clear that the UK internal market Bill will forever blunt the policy-making tools of the devolved Governments, prioritises removing potential barriers to trade at the expense of all other public policy goals, fatally undermines co-operation between the nations of the UK, and even creates the implication that the UK Government may use new spending powers against the will of our Government and Senedd. I don't see what this has to do with Brexit. When Boris Johnson talked about taking back control, removing powers from Wales that were secured through democratic referenda wasn't on the agenda; it wasn't talked about. The Bill power grabs, and with regard to Wales's own powers on goods and services, which were never actually under the EU's control, it will make all laws and regulations made in Wales - future and past - potentially erasable by the UK Government. The Bill is undemocratic and ignores the settled will of the people of Wales. It may even lead us into unwillingly breaking international law. So, what I'm asking - . I'm sure you would agree with all that, actually. What I'm asking is what concrete steps will your Government be taking to ensure a solid and unified resistance to this outrageous power grab?
Welsh: Diolch. Fe wnaeth adroddiad diweddar gan Ganolfan Llywodraethiant Cymru ei gwneud yn glir y bydd Bil marchnad fewnol y DU yn gwanhau dulliau llunio polisi y Llywodraethau datganoledig am byth, yn blaenoriaethu dileu rhwystrau posibl i fasnach ar draul yr holl nodau polisi cyhoeddus eraill, gan danseilio yn angheuol y cydweithrediad rhwng gwledydd y DU, a hyd yn oed yn creu'r awgrym y gallai Llywodraeth y DU ddefnyddio pwerau gwario newydd yn erbyn ewyllys ein Llywodraeth a'n Senedd. Nid wyf i'n gweld beth sydd a wnelo hyn â Brexit. Pan soniodd Boris Johnson am gymryd rheolaeth yn ôl, nid oedd dileu pwerau Cymru a sicrhawyd drwy refferenda democrataidd ar yr agenda; ni soniwyd amdano. Mae'r Bil yn cipio pŵer, ac o ran pwerau Cymru ei hun dros nwyddau a gwasanaethau, nad oedden nhw erioed dan reolaeth yr UE mewn gwirionedd, bydd yn gwneud yr holl gyfreithiau a rheoliadau a wneir yng Nghymru - yn y dyfodol a'r gorffennol - o bosibl yn agored i gael eu dileu gan Lywodraeth y DU. Mae'r Bil yn annemocrataidd ac yn anwybyddu ewyllys sefydlog pobl Cymru. Gallai hyd yn oed ein harwain at dorri cyfraith ryngwladol yn anfoddog. Felly, yr hyn yr wyf i'n ei ofyn - . Rwy'n siŵr y byddech chi'n cytuno â hynny i gyd, mewn gwirionedd. Yr hyn yr wyf i'n ei ofyn yw pa gamau pendant y bydd eich Llywodraeth yn eu cymryd i sicrhau gwrthwynebiad cadarn ac unedig i'r ymgais warthus hon i gipio pŵer?
English: Surely, Minister, the internal market Bill simply aims to maintain the joined-up market of the UK. It ensures that all four of the UK nations are not limited by regulations determined by each devolved Government, which would, of course, be very damaging to trade within the UK. It also aims to guarantee that the international community has access to the UK as a whole, knowing the standards and rules are the same throughout the devolved nations. The devolved Governments seek to portray this Bill as a power grab that is designed to roll back devolution. There is no evidence whatsoever that these powers will be used in the way you are determined to portray. Rather than a power grab, it is a pragmatic, sensible approach that most of the people of the devolved nations would see as sensible and constructive. I would hope that you, as a committed unionist, Minister, would agree that it is right to have UK-wide policies and regulations wherever possible.
Welsh: Gweinidog, siawns nad amcan Bil y farchnad fewnol yw cynnal marchnad gydgysylltiedig y DU. Mae'n sicrhau nad yw pedair gwlad y DU yn cael eu cyfyngu gan reoliadau a bennir gan bob un Llywodraeth ddatganoledig, a fyddai, wrth gwrs, yn niweidiol iawn i fasnachu o fewn y DU. Mae hefyd yn ceisio gwarantu bod gan y gymuned ryngwladol fynediad i'r DU gyfan, gan wybod bod y safonau a'r rheolau yr un fath ledled y gwledydd datganoledig. Mae'r Llywodraethau datganoledig yn ceisio portreadu'r Bil hwn fel ymgais i gipio pŵer sydd wedi ei gynllunio i sicrhau bod datganoli yn cymryd camau tuag at yn ôl. Nid oes tystiolaeth o gwbl y bydd y pwerau hyn yn cael eu defnyddio yn y modd yr ydych yn benderfynol o'i bortreadu. Yn hytrach na chipio pŵer, mae'n ddull pragmatig a synhwyrol y byddai'r rhan fwyaf o bobl y gwledydd datganoledig yn ei ystyried yn synhwyrol ac yn adeiladol. Byddwn yn gobeithio y byddech chi, fel unoliaethwr ymroddedig, Gweinidog, yn cytuno ei bod yn iawn cael polisïau a rheoliadau ar gyfer y DU gyfan pryd bynnag y bo modd.
English: Well, I think anyone who is interested in the success and future of the union should be very alarmed by the contents of this Bill, because I think it does, as much as anything does, strengthen the cause of independence in all parts of the UK, and that is not an outcome I wish to see. So, I think his reading of the Bill is, bluntly, fundamentally naive. We as a Government believe in the internal market; we think an internal market is an effective way of protecting the Welsh public, Welsh consumers, Welsh businesses and the economy. So, we think that that is an endeavour in which we should all engage, as four Governments, to make sure that there aren't unnecessary barriers to trade in the way that the Member's question suggests, but we already have a mechanism for doing that, which is the common frameworks mechanism that enables Governments to have different policies in different parts of the UK, consistent with delivering the internal market. It's worked very effectively until now. There is no reason to destroy it by giving a very heavy-handed legislative way of circumventing it. I think that this Bill will do more damage to the UK and more damage to the internal market of the UK than the constructive, moderate, reasonable and deliverable proposals that the devolved Governments have put forward in replacing it.
Welsh: Wel, rwy'n credu y dylai unrhyw un sydd â diddordeb yn llwyddiant a dyfodol yr undeb fod wedi ei ddychryn yn fawr gan gynnwys y Bil hwn, oherwydd rwy'n credu ei fod, gymaint ag y mae unrhyw beth, yn cryfhau achos annibyniaeth ym mhob rhan o'r DU, ac nid yw hynny'n ganlyniad yr wyf yn dymuno ei weld. Felly, rwy'n credu bod ei ddehongliad o'r Bil, a dweud yn blaen, yn sylfaenol naïf. Rydym ni fel Llywodraeth yn credu yn y farchnad fewnol; rydym yn credu bod marchnad fewnol yn ffordd effeithiol o ddiogelu'r cyhoedd yng Nghymru, defnyddwyr Cymru, busnesau Cymru a'r economi. Felly, rydym yn credu bod hynny'n ymdrech y dylem ni i gyd ymgysylltu â hi, fel pedair Llywodraeth, i sicrhau nad oes rhwystrau diangen rhag masnachu yn y modd y mae cwestiwn yr Aelod yn ei awgrymu, ond mae gennym ni fecanwaith eisoes ar gyfer gwneud hynny, sef y mecanwaith fframweithiau cyffredin sy'n galluogi Llywodraethau i fod â gwahanol bolisïau mewn gwahanol rannau o'r DU, sy'n gyson â chyflawni'r farchnad fewnol. Mae wedi gweithio'n effeithiol iawn tan nawr. Nid oes rheswm dros ei dinistrio drwy greu ffordd ddeddfwriaethol drwsgl iawn o'i hosgoi. Rwy'n credu y bydd y Bil hwn yn gwneud mwy o ddifrod i'r DU a mwy o ddifrod i farchnad fewnol y DU na'r cynigion adeiladol, cymedrol, rhesymol, ac y gellir eu cyflawni y mae'r Llywodraethau datganoledig wedi eu cyflwyno yn ei le.
English: And the final question is question 7 - Helen Mary Jones.
Welsh: A'r cwestiwn olaf yw cwestiwn 7 - Helen Mary Jones.
English: As a responsible Government, we are planning for all scenarios, including a 'no trade deal' scenario. As part of these plans, work has intensified on the subordinate legislation programme, for example, to ensure that all necessary amendments to Welsh legislation will be made before the end of the transition period.
Welsh: Fel Llywodraeth gyfrifol, rydym yn cynllunio ar gyfer pob senario, gan gynnwys senario 'dim cytundeb masnach'. Fel rhan o'r cynlluniau hyn, mae gwaith wedi dwysáu ar y rhaglen is-ddeddfwriaeth, er enghraifft, i sicrhau bod yr holl ddiwygiadau angenrheidiol i ddeddfwriaeth Cymru yn cael eu gwneud cyn diwedd y cyfnod pontio.
English: I thank the Counsel General very much for his answer. The clock is, of course, ticking, and the Counsel General's action plan identifies a large number of areas where there will be legal uncertainty if this isn't resolved. Can you tell us, Counsel General, how confident you are that Wales will have a functioning statute book if we reach the point where there is a 'no deal', fully taking on board, of course, the pressures on your Government resulting from the coronavirus crisis, which must have pulled energy and work away from this field? Are you confident that we will have a functioning statute book if the worst comes to the worst?
Welsh: Diolch yn fawr iawn i'r Cwnsler Cyffredinol am ei ateb. Mae'r cloc, wrth gwrs, yn tician, ac mae cynllun gweithredu'r Cwnsler Cyffredinol yn nodi nifer fawr o feysydd lle y bydd ansicrwydd cyfreithiol os na chaiff hyn ei ddatrys. A allwch chi ddweud wrthym ni, Gwnsler Cyffredinol, pa mor hyderus yr ydych y bydd gan Gymru lyfr statud gweithredol os cyrhaeddwn ni'r pwynt o 'ddim cytundeb', gan ystyried yn llawn, wrth gwrs, y pwysau ar eich Llywodraeth chi yn deillio o'r argyfwng coronafeirws, y mae'n rhaid ei fod wedi tynnu egni a gwaith oddi wrth y maes hwn? A ydych chi'n hyderus y bydd gennym lyfr statud gweithredol os daw hi i'r gwaethaf?
English: Diolch, Llywydd. I have several changes to report to today's agenda. Later this afternoon the Government will move a motion to suspend Standing Orders so that we can debate the coronavirus firebreak. To accommodate this, the statements on the current state of inter-governmental relations and the draft plan to tackle fuel poverty in Wales will issue as written statements. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Mae gennyf i nifer o newidiadau i'w cyflwyno i'r agenda heddiw. Yn ddiweddarach y prynhawn yma, bydd y Llywodraeth yn cynnig cynnig i atal y Rheolau Sefydlog fel y gallwn ni drafod y cyfnod atal byr. Er mwyn darparu ar gyfer hyn, bydd y datganiadau ar gyflwr presennol cysylltiadau rhynglywodraethol a'r cynllun drafft i fynd i'r afael â thlodi tanwydd yng Nghymru yn cael eu cyhoeddi fel datganiadau ysgrifenedig. Mae'r busnes drafft ar gyfer y tair wythnos nesaf wedi'i nodi ar y datganiad a chyhoeddiad busnes, sydd i'w weld ymhlith papurau'r cyfarfod sydd ar gael i'r Aelodau'n electronig.
English: Thank you, Trefnydd. Trefnydd, can I call for a statement on the evidence on which the Welsh Government took the decision to close places of worship during the firebreak lockdown that will soon be upon us? Many church leaders have been in touch with me to express concerns that they're going to be required to close for a further period from this Friday, and, of course, this follows a period where churches, chapels, mosques, temples were closed for a significant period earlier in the year, a period, which I hasten to add, was longer than in any other part of the UK. There's an ongoing ban, of course, on congregational singing, a ban on church and cathedral choirs, unlike other parts of the UK, and we recently, of course, will have seen reports in the media that people were being chastised for reciting the Lord's prayer at a funeral. In the absence of any evidence that suggests that churches and chapels in Wales pose a significant threat of transmission of the coronavirus, closure does not seem to be a proportionate or necessary act. I'm sure that you would agree with me, Trefnydd, that spiritual health is just as important as people's physical and mental health and well-being, and houses of God should be a place of refuge in times of crisis and, therefore, there is a very good case to keep them open. Can we have a statement on this important issue as soon as possible, please?
Welsh: Diolch, Trefnydd. Trefnydd, a gaf i alw am ddatganiad ynghylch y dystiolaeth y penderfynodd Llywodraeth Cymru arni o ran cau addoldai yn ystod y cyfnod atal byr a fydd yn digwydd cyn bo hir? Mae llawer o arweinwyr eglwysi wedi bod mewn cysylltiad â mi i fynegi pryderon y bydd yn ofynnol iddynt gau am gyfnod pellach o'r dydd Gwener yma, ac, wrth gwrs, mae hyn yn dilyn cyfnod lle bu eglwysi, capeli, mosgiau, temlau ar gau am gyfnod hir yn gynharach yn y flwyddyn, cyfnod a oedd, prysuraf i i'w ychwanegu, yn hwy nag mewn unrhyw ran arall o'r DU. Mae gwaharddiad parhaus, wrth gwrs, ar ganu cynulleidfaol, gwaharddiad ar gorau eglwysi a chadeirlannau, yn wahanol i rannau eraill o'r DU, ac yn ddiweddar, wrth gwrs, gwelwyd adroddiadau yn y cyfryngau bod pobl yn cael eu ceryddu am adrodd gweddi'r Arglwydd mewn angladd. Yn absenoldeb unrhyw dystiolaeth sy'n awgrymu bod eglwysi a chapeli yng Nghymru yn peri bygythiad sylweddol o drosglwyddo'r coronafeirws, nid yw cau'n ymddangos yn weithred gymesur nac angenrheidiol. Rwy'n siŵr y byddech chi'n cytuno â mi, Trefnydd, fod iechyd ysbrydol yr un mor bwysig ag iechyd a lles corfforol a meddyliol pobl, a dylai tai Duw fod yn llefydd lloches ar adegau o argyfwng ac, felly, mae achos da iawn dros eu cadw ar agor. A allwn ni gael datganiad ar y mater pwysig hwn cyn gynted â phosibl, os gwelwch yn dda?